钦定古今图书集成/明伦汇编/氏族典/第573卷 > 完颜京
## 钦定古今图书集成/明伦汇编/氏族典/第573卷 > 完颜京

按《金史宗望传》：“宗望子京，本名忽鲁，以宗室子累迁
特进。天德二年，判大宗正事，封曹王，除河间尹。正隆
二年，例封沈国公，北京留守。世宗即位，复判大宗正
事，封寿王。大定五年三月，孙邦荣上变，诏高德基、完
颜兀古出往鞫之，京等款伏，狱成，免死，杖一百，除名，
岚州楼烦县安置，以奴婢百口自随，官给上田。”